1308.

Godina **1308** (MCCCVIII) bila je prijestupna godina koja počinje u ponedjeljak po julijanskom kalendaru (1. jan/sij.).

## Događaji
### Januar/Siječanj &ndash; Mart/Ožujak
* 25. 11. - Engleski kralj Edward II se oženio francuskom princezom Isabellom u Bulonju na moru. Engleski magnati imaju neke prigovore, koje stavljaju u Bulonjski sporazum, npr. to što je kralj ostavio svog miljenika Piersa Gavestona kao regenta u Engleskoj.
* 31. 1. - Umro gospodar Ferrare, Modene i Reggio Emilije Azzo VIII d'Este. Dolazi do spora oko nasledstva i Ferarskog rata: Azzovog brata Francesca podržava papa Klement V., a vanbračnog sina Fresca Venecija.

* 3. 3. - Tuluski inkvizitor Bernard Gui izvodi prvo spaljivanje jeretika - obračunava se sa ostacima katara do 1323.
* 18. 3. - Umro je Jurij I, kralj Rutenije i knez Volinije (→ Galičko-Volinjsko Kneževstvo), nasleđuju ga sinovi Andrija i Lav II (do mongolske invazije 1323).
* 27. 3. - Karlo Valois sklopio savez sa poslanicima kralja Milutina protiv Vizantije; Milutin obećava prelazak u katoličku veru, dao bi kćerku Caricu Karlovom sinu, takođe Karlu. Ali diplomatske aktivnosti jenjavaju, planovi su postepeno napušteni.

### April/Travanj &ndash; Jun/Lipanj
* 14. 4. - Umro je Abu Zayyan I, sultan Tlemsena u Alžiru, nasleđuje ga brat Abu Hammu I (do 1318).
* travanj - Knez Ivan Gisingovac se pokorio Karlu Robertu, njegov brat Henrik, slavonski ban, privoljen najesen od papinskog legata.
* 1. 5. - Ubijen Albrecht I Habsburški, kralj Nemačke. Bio je na putu da intervenira protivu pobune u Švapskoj, kada ga je u Windischu na sjeveru dan. Švicarske ubio nećak Ivan prozvan Paricida. Nove vojvode Austrije i Štajerske su Friedrich Lijepi (do 1330, antikralj Njemačke od 1314) i Leopold I (do 1326).
* 5 - 15. 5. - Francuska Skupština staleža u Toursu odobrava progon templarskog reda.
* 20. 5. - Toqtaï, vladar Zlatne Horde je opsedao Kafu/Feodosiju: Đenovljani su zapalili grad i pobegli brodovima.
* 23. 5. - Unutrašnji sukob u Škotskoj, tokom rata za nezavisnost: Bitka kod Inverurieja (Barre) je pobeda Roberta Brucea nad glavnim domaćim protivnikom Johnom Comynom, erlom od Buchana. Zatim Bruceovi ljudi pustoše oblast Buchan na severoistoku Škotske.
* lipanj - Trogirski poslanik je u Skradinu kod bana Pavla I radi okončanja sukoba - Trogir daje poklone, izabralu su Jurja II za kapetana općine.
* lipanj - rujan - Papinski legat Gentilis prolazi kroz hrvatske krajeve na putu u Ugarsku.

### Jul/Srpanj &ndash; Septembar/Rujan
* 25. 7. - Kralj Milutin potvrdio ugovor sa Karlom "u šatoru kod 'Golih Huma'", gde su stigla i dva francuska sveštenika (francuski kralj je potvrdio ugovor tek 1313)..
** Milutin je napadao vizantijsku solunsku oblast (zajedno sa unajmljenim Melekovim odredom Turkopula ?) ali je odbijen.
* 28. 7. - Umro je marokanski marinidski vladar Abu Thabit 'Amir, nasleđuje ga brat Abu al-Rabi Sulayman (do 1310). Seutu i dalje drži pretendent Uthman ibn Abi al-Ula (do 1309).
* 30. 7. - Umro je kralj Goryeoa Chungnyeol, nasleđuje ga sin Chungseon (do 1313). Vreme radije provodi u mongolsko-kineskoj prestonici Dadu/Peking nego u Koreji.
* leto - Porodica Święca se, uz pomoć brandenburškog markgrofa, pobunila protiv Bogusze, guvernera Vladislava I. Lokieteka u Pomereliji (poljskoj Pomeraniji). Bogusza se povlači u zamak Gdanjska, poziva Teutonske vitezove.

* 5. 8. - Ban Pavao izdaje povelju Trogiranima u kotaru grada Nina blizu crkve sv. Kristofora.
* 11. 8. - Papa daje instrukcije za propovedanje novog križarskog pohoda protiv Mameluka - dogodine dolazi do haotičnog pohoda siromašnih.
* 12. 8. - Bula *Faciens misericordiam*, "Davanje oproštaja": sazvan je sabor za 1310, na kome će odlučivati i o sudbini templara (Koncil u Vienni održan 1311-12).
* 20. 8. - Ispisan je Šinonski pergament, otkriven 2001, zvanična beleška kardinalskog ispitivanja templarskih lidera - dat im je oproštaj greha.
* 26. 8. - Kamakura šogunat u Japanu: umro je šogun princ Hisaaki, nasleđuje ga sin princ Morikuni (do 1333), poslednji iz ovog šogunata. Pravu vlast ima regent Hōjō Sadatoki.

* 1. 9. - Kralj Karlo Robert je u Petrovaradinu - Dragutin Nemanjić i Ivan Erardov su mu ranije pružali otpor u Sremu ali ih je nadjačao Pavle Gorjanski.
* 10. 9. - Umro je japanski car Go-Nijō, nasleđuje ga rođak Hanazono (do 1318)
* septembar - Sultan Delhija Alauddin Khalji zauzima tvrđavu Siwana u Radžastanu nakon opsade. Njegov general Malik Kafur u ovo vreme osvaja Devagiri u dan. Maharaštri, glavni grad dinastije Seuna (Yadava).

### Oktobar/Listopad &ndash; Decembar/Prosinac

* 5. 10. - Umro je vojvoda Atine Guy II de la Roche, bez naslednika. Visoki sud Ahajske kneževine se izjašnjava za Waltera V de Brienne (stiže sledećeg leta, vlada do 1311). U međuvremenu, Jovan II Duka od Tesalije odbacuje atinsko sizerenstvo.
* 6. 10. - Sukob Crnih i Belih Gvelfa u Firenci: Corso Donati, bivši lider Crnih, koji je promenio stranu, stradao je pokušavajući da pobegne iz grada, gde je optužen da je pokušao uzeti vlast.
* 8. 11. - Papinski legat Gentilis je stigao u Budim, 10-tog je izmirio Matiju Trenčinskog sa kraljem.
* 13. 11. - Teutonski vitezovi su zauzeli Gdanjsk, uz dosta razaranja i ubijanja. Poljsko-teutonski ratovi će trajati preko dva stoljeća.
* 27. 11. -  Heinrich VII izabran za kralja Njemačke u Frankfurtu (do 1313, sveti rimski car od 1312), prvi iz kuće Luxembourg. Kandidat je bio i Karlo Valois, brat francuskog kralja.
* 27. 11. - Karlo I. Robert priznat za kralja Ugarske na saboru u Budimu.

* 16. 12. - Umro je car Dai Vieta Trần Nhân Tông, njegov sin Trần Anh Tông nastavlja samostalnu vladavinu (do 1314) - mirna i prosperitetna vladavina.
* 19. 12. - Ugovor iz Alcalá de Henaresa: sporazum između Kastilje i Aragona, Ferdinanda IV i Jakova II, za nastavak rekonkviste protiv Granade i bračni savez (Eleanora Kastiljska se na kraju 1329. udala za Alfonsa IV Aragonskog).

### Kroz godinu
*  Milutinov sin Stefan Uroš dobio je Zetu na upravu (do pobune 1313/14).
* Kralj potvrđuje banu Pavlu I. nasljednu vlast u Bosni. (?)
* Jedan od neuspešnih napada Katalonske kompanije na Hilandar. Napadali su i Solun. (?)
*  Samostan klarisa u Splitu.
* Vaseljenski patrijarh je postavio Petra za kijevskog mitropolita (do 1326, preći će iz Kijeva u Vladimir, 1325. u Moskvu), nasuprot kandidata kojeg je hteo Mihailo Tverski.
* Kralj Dinis sklopio prvi portugalski trgovački sporazum sa Engleskom.
* Umro je gruzinski kralj Vahtang III., koji je vladao pod mongolskim, ilhanidskim okriljem, nasleđuje ga nezavisniji brat David VIII. (do 1311).
* Čagatajski kanat: umro je han Könchek, nasleđuje ga Taliqu (do 1309) - iz druge je grane porodice, nepopularan je, pokušava prevesti podanike u islam.
* Kmersko Carstvo: Indrajayavarman je vladar nakon Indravarmana III (do 1327). Opadanje se nastavlja.

## Rođenja

*  Dušan Nemanjić, car Srba i Grka († 1355)
*  Orcagna, firentinski umjetnik († 1368)

## Smrti

* 8. 11. - Duns Scotus, franjevac, filozof, teolog (* ca. 1265/66)

## Reference

; Literatura
* Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409), Vjekoslav Klaić (archive.org)